Uku Aaslav-Kaasik
Uku Aaslav-Kaasik (sündinud 18. juunil 1974 Tallinnas) on eesti veemotosportlane. Veemotospordiga hakkas ta tegelema 1984. aastal oma isa Lembit Aaslav-Kaasiku juhendamisel. Oli 250 cm3 sportpaatide võistlusklassis (SA või S-250) aastatel 1985–1989 6-kordne Eesti NSV noortemeister ja 1989. aastal NSV Liidu noortemeister. Tuli erinevates võistluklassides aastatel 1994–2012 6 korda Eesti ja 5 korda Balti meistriks. Sai 2008. aastal maailmameistrivõistlustel 500 cm3 vormelpaatide võistlusklassis (F-500) pronksmedali.